২০১৬ সালে এটিএন বাংলার ঈদের বিশেষ অনুষ্ঠানমালায় প্রচারিত হয়েছিল অভিনেতা শামীম জামানের পরিচালনায় ছয় খন্ডের ধারাবাহিক নাটক ‘চুটকী ভান্ডার’। একই বছর কোরবানীর ঈদে প্রচারিত হয় ‘চুটকী ভান্ডার-২’। এরপর গত বছরের রোজার ও কোরবানীর ঈদে যথাক্রমে প্রচারিত হয় ‘চুটকী ভান্ডার-৩’ ও ‘চুটকী ভান্ডার-৪’। সেই ধারাবাহিকতায় এবার ঈদে প্রচারিত হবে খন্ড নাটক ‘চুটকী ভান্ডার-৬’। শুরুর বছরে ছয় খন্ড দিয়ে এটির প্রচার শুরু হলেও এ বছর অনুষ্ঠানমালা প্রচারের দিন বৃদ্ধি পাওয়ায় খন্ড সংখ্যাও বৃদ্ধি পেয়েছে। এবার প্রচারিত হবে জনপ্রিয় এ নাটকটির দশটি খন্ড।